CELEX: 62008CA0277
Language: ro
Date: 2009-09-10 00:00:00
Title: Cauza C-277/08: Hotărârea Curții (Camera întâi) din 10 septembrie 2009 (cerere de pronunțare a unei hotărâri preliminare formulată de Juzgado de lo Social de Madrid — Spania) — Francisco Vicente Pereda/Madrid Movilidad SA (Directiva 2003/88/CE — Organizare a timpului de lucru — Drept la concediul anual plătit — Concediu medical — Concediu anual care coincide cu un concediu medical — Drept de a beneficia de concediul anual într-o altă perioadă)

7.11.2009   
            
            
               RO
            
            
               Jurnalul Oficial al Uniunii Europene
            
            
               C 267/20
            
         Hotărârea Curții (Camera întâi) din 10 septembrie 2009 (cerere de pronunțare a unei hotărâri preliminare formulată de Juzgado de lo Social de Madrid — Spania) — Francisco Vicente Pereda/Madrid Movilidad SA
   (Cauza C-277/08) (1)
   
   (Directiva 2003/88/CE - Organizare a timpului de lucru - Drept la concediul anual plătit - Concediu medical - Concediu anual care coincide cu un concediu medical - Drept de a beneficia de concediul anual într-o altă perioadă)
   2009/C 267/35
   Limba de procedură: spaniola
   
      Instanța de trimitere
   
   Juzgado de lo Social de Madrid
   
      Părțile din acțiunea principală
   
   
      Reclamant: Francisco Vicente Pereda
   
      Pârâtă: Madrid Movilidad SA
   
      Obiectul
   
   Cerere de pronunțare a unei hotărâri preliminare — Juzgado de lo Social no 23 de Madrid — Interpretarea articolului 7 alineatul (1) din Directiva 2003/88/CE a Parlamentului European și a Consiliului din 4 noiembrie 2003 privind anumite aspecte ale organizării timpului de lucru (JO L 229, p. 9, Ediție specială, 05/vol. 7, p. 3) — Lucrător în concediu medical în cursul perioadei de concediu anual stabilite de întreprindere, din cauza unui accident de muncă survenit înainte de concediul anual — Dreptul lucrătorului de a lua concediul anual într-o perioadă diferită
   
      Dispozitivul
   
   Articolul 7 alineatul (1) din Directiva 2003/88/CE a Parlamentului European și a Consiliului din 4 noiembrie 2003 privind anumite aspecte ale organizării timpului de lucru trebuie interpretat în sensul că se opune unor dispoziții naționale sau unor convenții colective ce prevăd că un lucrător care se află în concediu medical în perioada de concediu anual stabilită în calendarul concediilor din cadrul întreprinderii în care este angajat nu are dreptul, după însănătoșire, să beneficieze de un concediu anual într-o altă perioadă decât cea stabilită inițial, eventual în afara perioadei de referință corespunzătoare.
   
      (1)  JO C 223, 30.8.2008.